閩僧饋紅糟炒笋
作者：李之儀
朝代：宋

paragraphs: 食飽舐指老更深，饑腸南北常欹崟。
曾作閩山對岸客，海舶供看常相尋。
一路埃塵春幾換，葷羶裂腦愁舉桉。
淮陵巨海不多程，多情誰殺能鳴雁。
道人雅好逾千金，短茁漬味羞春林。
呼兒績飯不知飽，未徹已到閩山陰。
孤風冷石常齒齒，不忘南音似君子。
寂寞相求義愈高，豈特今朝共鄰里。